MTÜ MURASTE KÜLASELTS
 JUHATUSE KOOSOLEKU PROTOKOLL   	

Murastes, 5. märtsil 2014. a  (kl 18.30-22.25)	 	

Juhatas:	Andrus Saliste	
Protokollis:	Aule Kikas	
Osalesid:	juhatuse liikmed Andrus Saliste, Evelin Tiirik, Marju Tulva, Aule Kikas, Katre Kuusik, Tarmo Ola, Anti Aaremaa, Kari Maripuu, Katrin Krause; külalisena Andres Madissoo
	
Puudus:	Martina Mamontov  

	
Päevakord:	
	
1.	Uute liikmete vastuvõtmine.
2.	Elektrienergia pakkumine külaseltsidele (külaline Andres Madissoo).
3.	Mudelismiklubi loomine (külaline Andres Madissoo).
4.	Muraste külaseltsi reklaamimüügi korra täiendamine .
5.	Juhatuse töökorraldus: tegevus ja vastutus.
6.	2013. majandusaasta aruande koostamine.
7.	Informatsioon:
a.	Toimunud sündmustest (öömatk, talispordipäev/vastlapäev, ümarlaud)
b.	Sotsiaalmaade korrastamisest;
c.	Pangapealse teedest;
d.	Sveitsi Vabaühenduste fondi taotlusvoorust ja Hiievälja projekti ideest.
e.	Külaselsti kevadvoldiku tegemisest;
f.	Kooliteemalisest kohtumisest;
g.	Aule volitused volikogu liikmena.

1.	Uute liikmete vastuvõtmine.
Avaldused külaseltsi liikmeks astumiseks on esitanud kaks külaelanikku. 
Otsustati võtta vastu külaseltsi liikmeteks Helle Eduvald  ja Andres Madissoo. Andrus korraldab tervituskirja ja liikmemaksuinfo saatmise.	

2.	Elektrienergia pakkumine külaseltsidele.
Külaslisena osaleb koosolekul Andres Madissoo (Elektrum Eesti esindajana), kes tutvustab elektriturul toimuvat. Elektrum Eestil on võimalik teha turu soodsaim erihind Muraste elanikele. Arvestame elektrihinda artitmeetilise keskmise järgi, mille tulemusel hind turul tuleb soodsaim . Vormistamine oleks tarbijale lihtne, kasutades selleks otstarbeks vastavat Muraste külaseltsi liikmetele/elanikele tehtud koodi. Liitumine on paindlik: seda saab muuta ehk näiteks kasutada osa aastast fikseeritud hinda ja suveperioodil börsihinda.
Otsustati tulla teema juurde aprillis tagasi.

3.	Mudelismiklubi loomine.
Andres Madissoo tutvustas mudellennundusega seonduvat ning pakkus välja Murastesse klubi loomist. Hüürus toimuvad suve vältel põnevad võistlused, kus saaks huvitekitavat eelteavet. Juunis teeme Murastes demonstratsioonesinemise koostöös külaseltsiga. Seniks valmistame ette huviliste teavitamise, et sügisest alustada mudelismiklubiga. Infot saab www.pistik.com. 
Otsustati toetada esitatud algatust ning anda meiepoolne panus Murastes demonstratsiooniesinemise korraldamisse ning sügisel alustava mudelismiklubi käivitamisse.

4.	Muraste külaseltsi reklaamimüügi korra täiendamine .
Arvestades tekkinud küsimusi ja ettepanekuid reklaamimüügi korra (http://www.muraste.ee/muraste-kuelaseltsi-reklaamimueuegi-kord) rakendamisel, on arutusel selle täiendamine nii, et  reklaami avaldamise eest saab tasuda toote või teenuse annetamisega Muraste Heateo Fondi. 
Kari pakkus välja lahenduse kodulehel google reklaami avaldamiseks ning selgitab selle kasutamise tingimused ja paigaldamise. Juhatus kiitis mõtte heaks. 
Otsustati täiendada Muraste külaseltsi reklaamimüügi korda järgmise sättega: „Erisättena on kokkuleppel külaseltsi juhatusega võimalik tasuda reklaami avaldamise eest annetusega Muraste Heateo Fondi. Annetatava toote või teenuse hind ei või olla väiksem, kui käesolevas korras kehtestatud tasu määr“.

5.	Juhatuse töökorraldus: tegevus ja vastutus.
Andrus tuletab juhatusel liikmetele meelde, et kaardistame ära oma tegevused.  Vaja oleks kaasata inimesi erinevatesse valdkondadesse, et saaksime juhatuse koormust vähendada ja keskenduda strateegilistele tegevustele. Hea näide on liikumisklubi, mis on külaseltsi juures, samas toimetab kenasti sõltumatult. Märksõnad: kommunikatsioon ja kodulehekülg on praegu kehvas seisus, peame kõik üle vaatama oma valdkonnad ja nende kajastamise.  Objektide haldusega on samuti vaja täpsustada valdkonnad. Meil on väga palju tegevusi, millega tegeleme. 
Kari tegi ettepaneku tegeleda teemadega projektipõhiselt. Peame ikkagi mõtlema palgalisele töökohale, kes saaks nn jooksvaid asju teha tööna. 
Otsustati kaardistada kõik tegevused (aluseks laevaseminaril tehtu) ning teeme nö riskianalüüsi mis sisaldab tegevusi, nendega seotud probleeme ja lahendusi. 

6.	2013. majandusaasta aruande koostamine.
Aule on koostanud majandusaasta tegevusaruande tekstilise osa kavandi ning saadab selle  igaühele vastavalt tema tegevusvaldkonnale täiendamiseks ja täpsustamiseks . 
Majandusaasta on üles ehitatud järgmiselt: 

Sisukord: 
1.	SISSEJUHATUS
2.	KAASAMINE
3.	OSALEMINE JA KOOSTÖÖ
3.1.	Nelja Valla Kogu MTÜ
3.2.	Kodukant Harjumaa MTÜ
3.3.	Harku valla vabaühenduste Ümarlaud
4.	OLULISEMAD TEGEVUSED
4.1.	 Uus algatus: Muraste Liikumisklubi „Lihtsalt liikuma“
4.2.	Projektid
4.2.1.	Pankranniku mänguväljak
4.2.2.	Muraste Paeplats
4.2.3.	Heli- ja kontoritehnika 
4.2.4.	Muraste liikumisklubi
4.3.	Muraste Heateo Fond
4.4.	Kultuuri- ja spordisündmused
4.5.	Taristu ja heakord
5.	MEEDIA JA KOMMUNIKATSIOON

Otsustati: iga juhatuse liige teeb aruande projektis täpsustused ning saadab need Aulele hiljemalt 1. aprilliks. Samaaegselt korraldab Andrus finantsaruande koostamise tähtajaga  hiljemalt aprilli lõpuks. Üldkoosolek toimub 29. mail.

7.	Informatsioon:
a.	Toimunud sündmustest (öömatk, talispordipäev/vastlapäev, ümarlaud).
Sündmuste korraldajad andsid ülevaate toimunust.  Öömatkal osales üle 200 inimese, talispordipäeval ca 100 inimest; ümarlauast võttis osa 21 kodanikeühenduste esindajat. Kõik toimunud sündmused saab lugeda kordaläinuks. 
b.	Sotsiaalmaade korrastamisest.
Kari selgitas, et naabruskonna inimesed on üle vaadanud külaseltsi ja valla vahelise lepingu ning töö  hakkab peatselt pihta. Leping saab täidetud tähtaegselt. 
c.	Pangapealse teedest.
Harku valla eelarves on 80 000 eurot  Pangapealse ja Lepalaane tänava asfalteerimiseks. Kari selgitab, kui suur saab olema omaosalus; maikuus peaks töö pihta hakkama.
d.	Šveitsi Vabaühenduste fondi taotlusvoorust ja Hiievälja projekti ideest.
Aule ja Katrin arutavad 10.-14. märtsil projketiga seonduvat ning esitavad juhatusele terviklahenduse.
e.	Külaseltsi kevadvoldiku tegemisest.
Aule ja Marju tegelevad voldiku kavandamisega, järgmiseks koosolekuks peab olema nn põhi valmis.
f.	Kooliteemalisest kohtumisest.
Katrin võtab enda peale kokkuvõtte tegemise seni tehtud külaelanike ettepanekutest. Kohtumise aja vestluseks  Vääna Mõisakooli dirktoriga kooskõlastame juhatuse listis .
g.	Aule volitused volikogu liikmena.
Aule teavitas juhatust Harku valla valimiskomisjoni 03. märtsi 2014 otsusest nr 1 „Kalev Konsa volituste peatumine ja Aule Kikase määramine asendusliikmeks“. 

 

Andrus Saliste
juhatuse esimees